Ապաշխարող Մարիամ Մագդաղենացին (նկար, Տիցիան)

Ապաշխարող Մարիամ Մագդաղենացին (), իտալացի նկարիչ Տիցիան Վեչելիոյի () նկար, որն ստեղծվել է մոտավոր 1565 թվականին։ Նկարը պատկանում է Սանկտ Պետերբուրգի Պետական Էրմիտաժին։ Երբեմն ստեղծման ժամանակահատվածը նշվում է 1560-ական թվականները։ Նկարի չափսերն են՝ 119×97 սմ (այլ տվյալներով՝ 118×97 սմ։

Պատմություն 
Մարիամ Մագդաղենացու կերպարով կտավը Տիցիանին պատվիրվել է 1560-ական թվականների կեսերին։ Այդ նկարի համար նկարչին ծառայել է որպես բնորդուհի Ջուլիա Ֆեստինան։ Երբ նկարը պատրաստ էր, այն ցուցադրվել է հերցոգ Գոնզարին, որին այն այնքան է դուր եկել, որ նա պատվիրել է պատճենը։ Դրանից հետո Տիցիանը կատարել է ևս մի քանի պատճեններ, փոխելով կնոջ գխի թեքությունն ու ձեռքերի տեղադրվածությունը, ինչպես նաև նկարի բնապատկերային ֆոնը։

Ըստ ավանդության՝ հենց այս նկարն է իր մոտ պահել մահացող Տիցիանը։ Նրա մահից հետո, 1576 թվականին հաջորդիվ նկարը տեղափոխվել է նրա որդի Պոմպոնիո Վեչելիոյին (Pomponio Vecellio), ով 1581 թվականին այն տվել է տան և այլ նկարների հետ Քրիստափոր Բարբարիգոյին(Cristoforo Barbarigo) Վենեցիայից։
1850 թվականին ռուս կոնսուլ Ալեքսանդր Խվոստովի աջակցությամբ Բարբարիկոյի նկարների հավաքածուն ձեռք է բերվել Նիկոլայ Առաջինի կողմից Էրմիտաժի ցուցադրական հավաքածուի համար։ Արդյունքում «Ապաշխարհող Մարիամ Մագդաղենացին» տեղադրվեց նոր Էրմիտաժի իտալական սրահներից մեկում, որտեղ այն գտնվում և մեկ այլ Տիցիանի կողմից կատարված հայտնի կտավ «Վեներան հայելու առջև» հետ մեկտեղ։

Նկարագրություն 
Նկարում պատկերված է Մարիամ Մագդաղենացին, ով նայում է վերև՝ երկնքին։ Նրա երկար մազերը բաց են թողնված, հայացքը լի է զղջանքով, աչքերը կարմրել են արցունքներից։ Նրա հագին կիսաթափանցիկ հագուստ է, և գծավոր կտոր է։ Նրա առջև քրիստոնեական խորհրդանիշեր են՝ սուրբ գիրք և գանգ։

Ծանոթագրություններ 

Տիցիանի նկարներ
Էրմիտաժի նկարներ
Իտալիայի արվեստ
1565 նկարներ
Նոր Կտակարանի սյուժեով նկարներ
Մարիամ Մագդաղենացին գեղանկարչության մեջ